**TERMÉKNÉV X-KONTAKT  
Tapadóhíd**

**LEÍRÁS/ANYAGÖSSZETÉTEL** Az X-KONTAKT tapadóhíd, ásványi anyaggal dúsított, vizes bázisú diszperziós bevonat, ami rendkívül erős tapadást biztosító hordozórétegként szolgál a felületen. Feldolgozásra kész tapadásfokozó alapozó.

**ALKALMAZÁSI TERÜLET** Falak és aljzatok bontás nélküli újra burkolást megelőző előkészítésre, tapadás fokozására, valamint az egyenletes nedvszívóképesség beállítására. A tapadóhíddal ellátott felületre az új burkolat a szokásos ragasztókkal könnyen felvihető, tehát nem szükséges a régi burkolatot elbontani. Felhasználható kül- és beltérben aljazat kiegyenlítés előtti, vakolási, alapozási és hideg burkolási munkálatok előtt, vagy OSB lemezre, öntött betonra, estrichre felhordva is alkalmazható a jó alapfelület létrehozásához. Minden olyan alapfelületnél, amelynél szükséges az erősen tapadó érdesség, nedvszívó és nem nedvszívó felületekre egyaránt. Fémre, fára és műanyagra ne használja!!!

**ALAPFELÜLET JELLEMZŐI** Az alapfelület szilárd, sérülés-, por-, sókivirágzás-, és szennyeződésmentes, fagyott részektől és olajos szennyeződéstől mentes, valamint teljes rétegvastagságában száraz legyen. A laza részeket el kell távolítani! A felület legyen sík, homogén.

**ALAPOZÁS** A tapadóhíd felhordása előtt a nagy nedvszívású felületekre ajánlott 1 réteg GROUND univerzális mélyalapozó felhordása a megfelelő tapadás elősegítésére. Ebben az esetben a termék felhordásával várjuk meg az alapozó teljes száradását. A GROUND univerzális mélyalapozóról részletes információt talál a [www.meton.hu](http://www.meton.hu) weboldalon.

**FELDOLGOZÁS MÓDJA** Az X-KONTAKT tapadóhidat fúrógépbe fogott keverőszárral lassú fordulaton jól fel kell keverni. A felhordást végezhetjük hengerrel, ecsettel, illetve kefével, alkalmas gépi felhordásra is. Ügyeljünk a tapadóhíd egyenletes felhordására!

**FONTOS TUDNIVALÓK** Az X-KONTAKT tapadóhíd párás, ködös, esős időben, illetve tűző napon nem használható. A tapadóhíd felhordásához +5°C – +25 °C közötti hőmérséklet az ideális. Felhordása és kötési ideje alatt csapadék nem érheti. Termékeinkhez más anyagot házilag hozzá adni nem szabad! A rétegvastagság, hőmérséklet és a páratartalom befolyásolja a kötési időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. Figyelem! Ne kezdje meg a tapadóhíd felhordását olyan betonfelületen, melyen látható pára, nedvesség vagy kondenzvíz lecsapódás van. Továbbá minimum 24 óra száradási időt kell biztosítani, ha a tapadóhidat olyan betonfelületre visszük fel, amelynek tisztítását magasnyomású tisztítóberendezéssel végezték. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MŰSZAKI ALAPADATOK**

|  |  |
| --- | --- |
| **Anyagigény:** | ~ 0,3 kg/m2. Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Kiadósság:** | ~ 3 m2/kg. |
| **Hígítás:** | Nem hígítható! |
| **Felhordás eszközei:** | ecset, henger, kefe vagy gépi szórás. |
| **Kültéri/Beltéri:** | Kül és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Száradási idő:** | ~6 óra. |
| **Porszáradás:** | ~2 óra. |
| **Burkolható:** | ~6 óra múlva. |
| **Tűzvédelmi besorolás:** | F. |

**KISZERELÉS** 25 kg, 6 kg és 1,5 kg légmentesen záródó műanyag vödörben.

**TÁROLÁS / ELTARTHATÓSÁG** Zárt fagymentes helyen, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5 - +25°C között).